CELEX: 22010D0650
Language: el
Date: 2010-06-21 00:00:00
Title: 2010/650/ΕΕ: Απόφαση αριθ. 2/2010 του Συμβουλίου Υπουργών ΑΚΕ-ΕΚ, της 21ης Ιουνίου 2010 , σχετικά με τα μεταβατικά μέτρα που πρέπει να εφαρμοστούν από την ημερομηνία υπογραφής έως την ημερομηνία θέσης σε ισχύ της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 , όπως τροποποιήθηκε για πρώτη φορά στο Λουξεμβούργο στις 25 Ιουνίου 2005

4.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 287/68
            
         ΑΠΌΦΑΣΗ αριθ. 2/2010 ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ-ΕΚ
   της 21ης Ιουνίου 2010
   σχετικά με τα μεταβατικά μέτρα που πρέπει να εφαρμοστούν από την ημερομηνία υπογραφής έως την ημερομηνία θέσης σε ισχύ της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005
   (2010/650/ΕΕ)
   ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,
   Έχοντας υπόψη:
   τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) (εφεξής «η συμφωνία του Κοτονού»), και ιδίως το άρθρο 95 παράγραφος 3,
   Εκτιμώντας τα ακόλουθα:
   
               (1)
            
            
               Η συμφωνία του Κοτονού συνήφθη για 20 έτη, αρχής γενομένης από την 1η Μαρτίου 2000. Ωστόσο, είχε προβλεφθεί η δυνατότητα τροποποίησης των διατάξεών της με διαδικασία αναθεώρησης ανά πενταετία.
            
         
               (2)
            
            
               Στις 23 Φεβρουαρίου 2005, ολοκληρώθηκαν στις Βρυξέλλες οι διαπραγματεύσεις για την πρώτη τροποποίηση της συμφωνίας. Η τροποποιημένη συμφωνία υπεγράφη στο Λουξεμβούργο στις 25 Ιουνίου 2005 και ετέθη σε ισχύ την 1η Ιουλίου 2008.
            
         
               (3)
            
            
               Οι διαπραγματεύσεις για τη δεύτερη τροποποίηση της συμφωνίας του Κοτονού άρχισαν επίσημα επ’ ευκαιρία του Μεικτού Συμβουλίου ΑΚΕ-ΕΕ στις 29 Μαΐου 2009 και ολοκληρώθηκαν στις Βρυξέλλες στις 19 Μαρτίου 2010. Η συμφωνία που τροποποιεί για δεύτερη φορά τη συμφωνία του Κοτονού (αποκαλούμενη στο εξής «συμφωνία») θα υπογραφεί στην Ουαγκαντούγκου στις 22 Ιουνίου 2010 και θα τεθεί σε ισχύ μόλις ολοκληρωθούν οι διαδικασίες κύρωσης που αναφέρονται στο άρθρο 93 της συμφωνίας του Κοτονού.
            
         
               (4)
            
            
               Σύμφωνα με το άρθρο 95 παράγραφος 3 της συμφωνίας του Κοτονού, το Συμβούλιο Υπουργών ΑΚΕ-ΕΕ θεσπίζει τα μεταβατικά μέτρα που είναι ενδεχομένως αναγκαία για την περίοδο από την ημερομηνία υπογραφής έως την ημερομηνία θέσης σε ισχύ της συμφωνίας.
            
         
               (5)
            
            
               Η Ευρωπαϊκή Ένωση, τα κράτη μέλη της και τα μέλη της ομάδας κρατών της Αφρικής, της Καραϊβικής και του Ειρηνικού (αποκαλούμενα στο εξής «τα μέρη») κρίνουν σκόπιμη την προσωρινή εφαρμογή της συμφωνίας από την ημερομηνία της υπογραφής της.
            
         
               (6)
            
            
               Τα μέρη θα καταβάλλουν κάθε προσπάθεια για να ολοκληρώσουν τη διαδικασία κύρωσης εντός δύο ετών από την ημερομηνία υπογραφής της συμφωνίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Προσωρινή εφαρμογή της συμφωνίας
   Η συμφωνία που τροποποιεί για δεύτερη φορά τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (αποκαλούμενη στο εξής «η συμφωνία»), εφαρμόζεται προσωρινά από την ημερομηνία της υπογραφής της.
   Άρθρο 2
   Εφαρμογή της παρούσας απόφασης και έναρξη ισχύος της συμφωνίας
   Η Ένωση λαμβάνει όλα τα αναγκαία μέτρα για να διασφαλίσει την πλήρη εφαρμογή της παρούσας απόφασης. Τα κράτη μέλη της Ένωσης και τα μέλη της ομάδας κρατών της Αφρικής, της Καραϊβικής και του Ειρηνικού καλούνται να λάβουν τα κατά την κρίση τους αναγκαία μέτρα για την εφαρμογή της παρούσας απόφασης.
   Τα μέρη θα προσπαθήσουν να ολοκληρώσουν όλες τις αναγκαίες διαδικασίες για την πλήρη έναρξη ισχύος της συμφωνίας εντός δύο ετών από την ημερομηνία υπογραφής της.
   Άρθρο 3
   Έναρξη ισχύος και διάρκεια εφαρμογής της παρούσας απόφασης
   Η παρούσα απόφαση τίθεται σε ισχύ την ημερομηνία υπογραφής της συμφωνίας.
   Εφαρμόζεται μέχρι την έναρξη ισχύος της συμφωνίας.
   
      Ουαγκαντούγκου, 21 Ιουνίου 2010.
      
         
            Για το Συμβούλιο Υπουργών ΑΚΕ-ΕΕ
         
         
            Ο Πρόεδρος
         
         P. BUNDUKU-LATHA
      
   
   
      (1)  ΕΕ L 317 της 15.12.2000, σ. 3.
   
      (2)  ΕΕ L 209 της 11.8.2005, σ. 27.